P6_TA(2006)0221
Letna strategija politik Komisije (2007)
Resolucija Evropskega parlamenta o proračunu za leto 2007: poročilo Komisije o letni strategiji
politik (2006/2020(BUD))
Evropski parlament,
—ob upoštevanju sporočila Komisije Evropskemu parlamentu, Svetu, Evropskemu ekonomsko-socialnemu
odboru in Odboru regij, o strategiji politik za leto 2007: Krepitev zaupanja z dejanji (KOM(2006)0122),
—ob upoštevanju Medinstitucionalnega sporazuma z dne 6. maja 1999 med Evropskim parlamentom,
Svetom in Komisijo o proračunski disciplini in izboljšanju proračunskega postopka (1),
—ob upoštevanju spremenjenega predloga obnove Medinstitucionalnega sporazuma o proračunski disci-
plini in izboljšanju proračunskega postopka (KOM(2006)0036),
—ob upoštevanju svoje resolucije z dne 8. junija 2005 o političnih izzivih in proračunskih sredstvih razši-
rjene Unije 2007-2013 (2),
—ob upoštevanju člena 272 Pogodbe ES in člena 177 Pogodbe Euratom,
—ob upoštevanju člena 112(1) svojega Poslovnika,
—ob upoštevanju poročila Odbora za proračun in mnenj Odbora za zunanje zadeve, Odbora za razvoj in
Odbora za mednarodno trgovino (A6-0154/2006),
A. ker so institucije dosegle dogovor o novem medinstitucionalnem sporazumu in novem večletnem
finančnem okviru še pred začetkom proračunskega postopka za leto 2007;
B. ker so do sprejetja novega medinstitucionalnega sporazuma podlaga za letni proračunski postopek
določbe Pogodbe, še zlasti člen 272,
C. ker bo večina zakonodaje EU obnovljena leta 2007, tako da bo mogoče v proračunu za leto 2007 pred-
videti nove prednostne naloge za prihodnje finančno obdobje,
D. ker naj bi Bolgarija in Romunija pristopili leta 2007,E. ker z izbiro prednostnih nalog proračuna za leto 2007, prvega proračuna prihajajočega večletnega
finančnega okvira, ne bodo opredeljene le evropske politike prihodnjega leta, temveč bo nedvomno stra-
teško vplivala tudi na politike v prihodnjih letih,
F. ker dandanašnji izzivi zahtevajo v prihodnost usmerjene politike, za katere bodo potrebna ustrezna
finančna sredstva; ker bo pregled vseh vidikov odhodkov in prihodkov EU, načrtovan za leti 2008 in2009, odlična priložnost za prilagoditev politik EU procesu globalizacije in za ponovno oceno pred-
nostnih nalog, ob ohranjanju solidarnosti in kohezije znotraj EU,
G. ker mora medtem proračun za leto 2007 Evropski uniji omogočiti, da bo lažje postala učinkovit svetovni
dejavnik, ker mora zagotoviti dovolj sredstev za notranje in zunanje izzive Unije, mora biti usmerjen vdoseganje trajnostnega razvoja, spodbujati demokracijo in človekove pravice, podjetnikom in podjetjem
pa pomagati, da bodo bolj konkurenčni v svetovnem gospodarstvu, in sicer s povečanjem prizadevanj na
področju raziskav in razvoja, izobraževanja in inovacij, s čimer bodo prispevali k blaginji in boljši kako-
vosti življenja evropskih državljanov;7.12.2006 C 297 E/357 Uradni list Evropske unije
Četrtek, 18. maj 2006SL
(1) UL C 172, 18.6.1999, str. 1. Sporazum, kakor je bil nazadnje spremenjen s Sklepom 2005/708/ES Evropskega parla-
menta in Sveta (UL L 269, 14.10.2005, str. 24).
(2) Sprejeta besedila, P6_TA(2005)0224.
Ozadje
1. izraža skrb zaradi očitnega neskladja med izzivi, s katerimi se sooča EU, in predvidenimi sredstvi v
ustreznih razdelkih skromnega večletnega finančnega okvira za učinkovito soočanje s temi izzivi, zlasti gledekonkurenčnosti, raziskav in inovacij, ki sta jih Svet in Komisija označila kot prednostne naloge;
2. opozarja na sklepe Evropskega sveta, ki je oktobra 2005 opredelil izzive, s katerimi se mora EU soočiti
v svetu globalizacije; je prepričan, da letna strategija politik ne upošteva dejstva, da se je treba s temi izzivi
spopasti brez odlašanja, in ne vsebuje vizije, kako spodbuditi nujno potrebno gospodarsko reformo;
3. ker bo proračun za leto 2007 prvi v novem večletnem finančnem okviru, bo moral biti strateš ke
narave, osredotočen na tista področja zunanje in notranje politike, kjer je mogoče s financiranjem kaj spre-meniti in kjer bodo sredstva učinkovito porabljena;
4. je seznanjen s strateš kimi cilji Komisije, predstavljenimi v njenem poročilu o letni strategiji politik z
naslovom „Krepitev zaupanja z dejanji“; čeprav se strinja z njeno analizo, Komisijo obsoja, da je premalo
odločno in prelahkotno opredelila naravo izzivov, ki čakajo EU; meni, da Komisija ni posvetila dovolj pozor-
nosti obsežnim in zelo hitrim spremembam svetovnega gospodarstva, zlasti rastočim gospodarstvom, kot jekitajsko ali indijsko;
5. namerava poskrbeti za to, da bo učinkovita poraba proračunskih sredstev ključno vprašanje proračuna
za leto 2007, upoštevaje skladnost posameznih programov in dejavnosti, njihovo učinkovitost in njihovododano vrednost za državljane; meni, da morajo biti tri glavne rdeče niti proračuna za leto 2007 opredelje-
vanje političnih prednostnih nalog, zagotavljanje učinkovite porabe sredstev in začetek priprav na pregled v
letih 2008 in 2009, in sicer zato, ker bosta proračun za leto 2007 in njegovo izvrševanje omogočila ocenje-vanje učinkovitosti novega večletnega finan čnega okvira;
6. meni, da mora biti proračun za leto 2007 –upoštevaje zgornje meje postavk, ki so bile v nasprotju s
prvotnimi pričakovanji znižane –osredotočen na omejeno število prednostnih področij, zlasti na:
—zunanje zadeve –vloga EU v globaliziranem svetu:
—sporazumi o partnerstvu/sodelovanju;
—evropska sosedska politika in predpristopni instrumenti;
—razvojna politika, demokratizacija, človekove pravice in razvojni cilji tisočletja;
—skupna zunanja in varnostna politika (SZVP);
—razsežnost varnosti, svobode in solidarnosti (zunanja in notranja):
—zunanja varnost, na primer varna oskrba z energijo, preprečevanje, priprava na posledice terorističnih
groženj in ravnanje v teh primerih;
—notranje politike, npr. politike priseljevanja za vključevanje državljanov tretjih držav, solidarnost na
področju upravljanja meja, varnost in zaščita svoboščin;
—kohezija;
—notranjo politiko:
—lizbonski cilji (rast, zaposlovanje, strokovno znanje in izkušnje, promet, raziskave in inovacije);
—okolje in razvoj podeželja;
—državljani (med drugim področje kulture, mladine) in komunikacija;
—skladnost ciljev in sredstev na področju evropske javne uprave, vključno z agencijami;7.12.2006 C 297 E/358 Uradni list Evropske unije
Četrtek, 18. maj 2006SL
7. meni, da je kot organ, pristojen za sprejetje proračuna in podeljevanje razrešnice glede njegovega izvrše-
vanja, odgovoren za učinkovito porabo proračunskih sredstev, zlasti tistih, ki so omejena; zato namerava za
proračun za leto 2007 uporabiti analizo stroškov in koristi, in sicer bo v tesnem sodelovanju z odbori zaposamezne sektorje razvil kvalitativno letno oceno proračuna;
8. opozarja na pomembnost vmesnega pregleda naslednjega večletnega finančnega okvira, ki bo omogočil
njegovo prilagoditev, da se bo lahko EU učinkoviteje soočala z izzivi hitro spreminjajočega se sveta; je
prepričan, da je proračun za leto 2007 kot prvi v Finančni perspektivi 2007-2013 pomembna priložnost zaopredelitev smeri izvajanja novih programov, s čimer bo ustvarjena osnova za celovit pregled večletnega
finančnega okvira, načrtovan za leto 2008;
9. znova opozarja, da večletni finančni okvir ni večletni proračun; zato poziva Komisijo, naj predstavi
predhodni predlog proračuna, ki za programe, sprejete s soodločanjem, v proračunskem postopku za leto
2007 predvideva zadostno rezervo;
Določanje prednostnih politik
A.Zunanje zadeve –Evropa kot svetovni partner
10. poudarja, da EU temelji na osnovnih vrednotah, kot so mir, svoboda in demokracija, ter da je treba
pospeševati mednarodne odnose, ki omogočajo doseči te cilje; meni, da bistvo teh vrednot včasih zasenčita
tako število kot raznolikost mednarodnih sporazumov in instrumentov, in izraža prepričanje, da bi morala
EU tako v političnem kot proračunskem pogledu oblikovati celovito in vseobsegajočo strategijo, da bo lahkobolje opredelila prednostne strateške naloge; pri tem bi morala posebno pozornost posvetiti delovanju novihprogramov in njihovemu pomenu za strate ške cilje; pričakuje poročilo Komisije o učinkovitem zunanjepoli-
tičnem delovanju v okviru obstoječih pravil Pogodbe;
11. je trdno prepričan, da je treba odobravati in pospeševati partnerstva, ki si delijo skupne temeljne vred-
note; poudarja izjemen pomen, ki ga pripisuje oživitvi poglobljenega in bolj strateškega partnerstva z ZDAglede številnih svetovnih vprašanj, temelječega na skupnih ciljih obeh celin;
12. pozdravlja vključitev večje politične skladnosti in učinkovitosti pomoči med prednostne naloge Komi-
sije na področju zunanjih ukrepov;
13. opozarja na nevarnost nadaljnjega širjenja ptičje gripe v EU in zunaj nje; poudarja, da je treba tesno
sodelovati z Organizacijo Združenih narodov za prehrano in kmetijstvo (FAO), Svetovno zdravstveno organi-
zacijo (WHO), Svetovno organizacijo za zdravje živali (OIE) in z državami v prizadetih regijah;
14. potrjuje podporo evropski sosedski politiki, ki je po njegovem mnenju ključna, zlasti kar zadeva spod-
bujanje demokracije in sprememb na bolje s sklopom politik, ki jasno opredeljujejo, kakšne ugodnosti –tudi
gospodarske in trgovinske –lahko prinesejo uspešne reforme in doseženi napredek; je prepričan, da imajo
lahko ukrepi na tem področju, ki bodo sčasoma pripeljali tudi do gospodarskega razvoja, pomembne pred-
nosti tako za partnerske države kot za EU;
15. meni, da je treba zagotoviti dovolj finančnih sredstev za razvojno politiko in ukrepe za odpravljanje
revščine, med drugim za razvojne cilje tisočletja; odločno poudarja, da so trajnostne rešitve odvisne tudi odzadostnega notranjega napredka v zadevnih državah, vključno s spoštovanjem pravne države, demokracije in
človekovih pravic; opozarja, da je treba posvetiti posebno pozornost skladnosti in združljivosti nacionalnih
programov in programov Skupnosti, da bosta njihov končni učinek in učinkovitost čim večja; zahteva
natančen pregled programov za spodbujanje demokratizacije in spoštovanje človekovih pravic, pa tudi za
delovanje nekaterih nevladnih organizacij;
16. opominja Komisijo in Svet na njuno zavezo, da bo državam podpisnicam Protokola o sladkorju zago-
tovila zadostna in ustrezna sredstva za spremljevalne ukrepe, s katerimi bodo ublažile prehodne težave, ki so
posledica notranje reforme ureditve trga sladkorja v EU in ustrezne odločitve STO;7.12.2006 C 297 E/359 Uradni list Evropske unije
Četrtek, 18. maj 2006SL
17. poudarja, da je treba med proračunskim postopkom pozorno proučiti dogajanje na Bližnjem vzhodu,
zlasti na palestinskih ozemljih, in posebej opozarja, da bi morebitnemu padcu palestinskih oblasti lahko
sledili neredi ter da je treba poskrbeti za dobro finančno poslovodenje in izvrševanje proračuna, kar zadevapomoč EU, bodisi izplačano neposredno bodisi prek skladov; opominja, da se je treba pred sprejetjem večjih
finančnih obveznosti posvetovati s proračunskim organom;
18. se namerava odločno zavzemati za izpopolnjevanje političnega dialoga o skupni zunanji in varnostni
politiki ter poziva Svet, naj si v tem smislu prizadeva za bolj odprto, pregledno in odgovorno skupnozunanjo in varnostno politiko; vztraja, da ga je treba pritegniti k sodelovanju ter se z njim vsako leto vnaprejposvetovati o ukrepih in odločitvah; znova poudarja, da je pripravljen pregledati nomenklaturo skupne
zunanje in varnostne politike, da jo bo mogoče prilagoditi političnim potrebam in vlogi Unije; poziva
Računsko sodišče, naj pripravi posebno poročilo o stroškovni učinkovitosti skupnih ukrepov skupne zunanjein varnostne politike;
B.Varnostna razsežnost –varnost, svoboda in državljanstvo
19. poudarja, da evropski državljani v vsakdanjem življenju potrebujejo svobodo, pravico in varnost;
opozarja, da mora proračun EU za leto 2007 prispevati k zagotavljanju teh privilegijev zunaj in znotraj EU,tudi na gospodarski in socialni ravni;
20. pozdravlja dejstvo, da je Komisija v sklopu zunanje varnosti energetsko politiko vključila med pred-
nostne naloge za leto 2007; se zaveda ključnega pomena trajnosti, konkurenčnosti ter zanesljive oskrbe zenergijo in energetske učinkovitosti za evropsko gospodarstvo ter poudarja, da je treba zagotoviti raznolikooskrbo s plinom in nafto ter poiskati nove rešitve, ki bodo omogočile energetsko samozadostnost EU;
opozarja na visoko stopnjo odvisnosti od uvoza energije v EU; poziva k oblikovanju celovite evropske ener-
getske strategije, ki bo zajemala dialog z glavnimi partnerskimi državami dobaviteljicami; poziva državečlanice, naj v celoti izvajajo obstoječo zakonodajo Skupnosti o sprostitvi trgov z energijo, povečanju ener-getske učinkovitosti, spodbujanju uporabe obnovljivih virov energije in raziskavah o proizvodnji in uporabibiogoriv in alternativnih virov energije;
21. poudarja pomen okoljskih vprašanj, povezanih z energijo, ter pomen doseganja kjotskega cilja, namreč
zmanjšanja emisij toplogrednih plinov za 8 % do let 2008-2012;
22. pozdravlja začetek novih programov svobode, varnosti in pravice za obdobje 2007-2013 na področju
pravosodja in notranjih zadev; opozarja, da je v boju s sodobnim, globaliziranim kriminalom usklajenaakcija EU nujna sestavina politik, sicer ne bo mogoče zagotoviti varne družbe, temelječe na pravni državi;
23. poudarja, da se je treba v prihodnjih letih posvetiti vključevanju migrantov in upravljanju meja; za leto
2007 namerava zagotoviti ustrezna sredstva v ta namen, tako da bo upravljanje zunanjih meja Unije obrazširitvi schengenskega območja potekalo v znamenju načela solidarnosti Skupnosti;
24. opozarja, da je približevanje EU državljanom glavni cilj komunikacijske politike; meni, da je treba
uvesti oblike obveščanja in dialoga za tiste, ki se trenutno počutijo izključeni iz evropske razprave, ter da jepotrebno spodbujati dialog in razumevanje med evropskimi državljani z uspešnimi evropskimi programi,kot sta Erasmus in Leonardo (vseživljenjsko učenje), in z jezikovnim usposabljanjem;
25. opozarja, da je krepitev gospodarske in socialne kohezije eden od temeljnih ciljev Evropske unije, kot
določa pogodba o ustanovitvi Evropske skupnosti; poudarja, da bo leto 2007 prvo leto, v katerem bodonove države članice prejele celotno podporo iz strukturnih skladov in Kohezijskega sklada; zato meni, da
mora krepitev kohezije ostati prednostna naloga za leto 2007 in da je treba med proračunskim postopkom
2007 nameniti zadostna finančna sredstva za kohezijsko politiko;7.12.2006 C 297 E/360 Uradni list Evropske unije
Četrtek, 18. maj 2006SL
C.Notranja politika –blaginja in solidarnost
26. meni, da bodo cilji lizbonskega programa prispevali k trajnostni rasti in ustvarjanju novih delovnih
mest v EU; zato poziva države članice, da ustrezno izvajajo obstoječo in predlagano zakonodajo Skupnosti o
vzpostavitvi enotnega trga in uresničitvi lizbonskega programa Skupnosti; poudarja potrebo po primernemjavnem financiranju, da bi ustvarili učinek finančnega vzvoda, ki se pričakuje od ukrepov, sofinanciranih sstrani Evropske investicijske banke (EIB); z veseljem pričakuje predloge Komisije in Sveta glede navedenega;
27. poudarja pomen malih in srednjih podjetij (MSP), ki veliko prispevajo k inovacijam, rasti in blaginji v
EU; poudarja, da je pomembno stalno poenostavljati zakonodajni okvir, ki zadeva zlasti MSP;
28. poziva države članice in Komisijo, naj posebno pozornost namenijo področjem, ki so temelj sodob-
nega gospodarstva, na primer znanju, veščinam, raziskavam in razvoju, inovacijam, tehnologijam informa-cijske družbe, prometu in energiji; poudarja pomen krepitve zmogljivosti trikotnika znanja (izobraževanje,
raziskovanje in inovacije) ter povezav med njimi; poziva, naj bodo vse politike v državah članicah in na ravni
EU tesno povezane s podporo raziskovanja in inovacij, kadar koli je to mogoče; odločno podpira ukrepe zarazvoj in dokončno vzpostavitev evropske informacijske družbe, ki spodbuja vključitev, boljše javne storitvein boljšo kakovost življenja;
29. meni, da je treba v okviru nove generacije programov ponovno razmisliti o finan čnih instrumentih, jih
preoblikovati in zanje nameniti primerna finančna sredstva, kar je bistvenega pomena za podporo indu-
strijske politike, usmerjene v blaginjo v celotni EU in konkurenčnost, vključno z MSP-ji, ki bi lahko uspešnoizkoristila rezultate raziskav z uporabo v industriji (npr. prenos tehnologije z univerz in raziskovalnihcentrov v industrijsko uporabo);
30. poudarja, da bo zaradi naraščajoče svetovne konkurence zmožnost delodajalcev in delojemalcev, pa
tudi podjetij kot takih, da se ustrezno prilagodijo spremembam, odločilna; meni, da je v tem pogledu obliko-
vanje politik za prihodnost ključnega pomena in da bi bil lahko evropski sklad za prilagoditev globalizaciji,o katerem trenutno poteka razprava, prvi korak v pravo smer; meni, da bi utegnila ustanovitev evropskegainštituta za tehnologijo spodkopati obstoječe strukture ali se prekrivati z njimi, zato sredstva v ta namenverjetno ne bi bila najučinkoviteje porabljena; meni, da bi možnosti za nova delovna mesta v inovativnihpodjetjih lahko pomagala EU pri premagovanju nekaterih težav, ki jih ustvarja globalna konkurenca; poziva
k odpravi ovir za mobilnost raziskovalcev in k oblikovanju odprtega in konkurenčnega trga dela za razisko-
valce;
31. znova poudarja, da je komunikacija ključni dejavnik za to, da bodo evropski državljani bolje razumeli
EU; opozarja, da je treba nekaj sredstev nameniti oblikovanju učinkovite in usklajene komunikacijske politikeza vse institucije EU; je prepričan, da sinergije med komunikacijskimi dejavnostmi Komisije in Parlamenta še
niso bile v celoti izkoriščene;
D.Kohezija
32. poudarja pomen vključitve v proračun dejanskih potreb glede plačil iz naslova strukturnih skladov;
poudarja potrebo po zagotovitvi zadostne ravni plačil, da se prepreči ovirano izvajanje programov; meni, damorajo plačila ustrezati najbolj zanesljivim ocenam v skladu z načeli dobrega finančnega poslovodenja in
dobre proračunske prakse;
Učinkovita poraba sredstev
33. opozarja, da je sporazum Evropskega sveta iz decembra 2005 jasno pokazal, da se je bitka za sredstva
začela; poudarja, da bo sredstev za obdobje 2007-2013, če bi obveljal predlog Sveta, več kot 15 % manj, kot
je Komisija ocenila v prvotnem predlogu; zato verjame, da se je treba v takšni situaciji nujno vprašati o učin-
kovitosti porabe sredstev EU;7.12.2006 C 297 E/361 Uradni list Evropske unije
Četrtek, 18. maj 2006SL
34. se strinja z oceno Sveta, da je sodelovanje obeh vej proračunskega organa in Komisije pomembno; se
strinja s Svetom, da je treba vsa dodeljena proračunska sredstva za vsak sektor politik natančno pregledati,
in v tem pogledu znova poudarja pomen prerazporeditve, da bo lahko proračunski organ izvedel potrebnefinančne prilagoditve za sedanje in prihodnje potrebe; tudi sam meni, da je treba pravočasno pripraviti kako-vostna poročila o dejavnostih in finančne informacije o predlogih odhodkov;
35. meni, da je začetek novega večletnega finan čnega okvira izjemna priložnost za ponovno oceno;
ocenjuje, da je treba programe, ki so se izkazali za neuspešne ali niso več prednostnega pomena, opustiti; je
prepričan, da je treba brez zadržkov razmisliti o uvedbi novih programov, če bodo EU omogočili držati
korak z globalizacijo; poudarja, da morajo institucije EU izkoreniniti goljufije in nepotrebno birokracijo, kjer
koli se pojavljajo;
36. namerava predlagati izvedbo analize stroškov in koristi za nekatera proračunska področja, za kar naj
se porabi del sredstev, dodeljenih parlamentarnim odborom –namen te analize bo ocenjevanje pravilnosti
(skladnost s Finančno uredbo, sistem finančnega poročanja) in učinkovitosti delovanja (učinkovitost porabe
sredstev, učinkovitost projektov, upravni stroški) pri izvajanju politik ter oblikovanje političnih sklepov naosnovi teh ocen;
37. poudarja, da mora Komisija nemudoma ukrepati za poenostavitev in izboljšanje učinkovitosti uprav-
nega poslovodenja, ki vključuje zlasti spremenjeni predlog Finančne uredbe, glede izvajanja programov Skup-nosti za lastne službe, države članice in končne upravi čence, zlasti kar zadeva projekte majhnega obsega;
meni, da je treba na vsaki od teh štirih ravni opraviti poglobljeno analizo učinkovitosti upravnega poslovo-
denja;
Priprava na pregled leta 2008-2009
38. se strinja s stališčem Sveta, da je treba finančni okvir, ki opredeljuje srednjeročne politične prednostne
naloge, prilagoditi hitro razvijajočemu se svetu, da bo lahko EU ohranila svoj notranji politični in gospo-
darski položaj ter tako izpolnila lizbonske cilje, pa tudi svoj zunanji položaj, da bo dosegla razvojne ciljetisočletja, spodbudila demokracijo in spoštovanje človekovih pravic, oblikovala uspešno sosedsko politiko in
prevzela vodstvo v procesu globalizacije; poleg tega poudarja, da je treba skupno kmetijsko politiko nanotranji in zunanji ravni prilagoditi prihodnjim potrebam, in v zvezi s tem opozarja na obvezno sofinanci-ranje, večjo tržno usmeritev, enake pogoje delovanja in odpravo izvoznih subvencij kot ugodne možnosti;
39. meni, da je proračun za leto 2007 kot prvi proračun novega obdobja priložnost za zagon novih
programov v sklopu prilagajanja potrebam, ki se utegnejo pojaviti v prvem delu tega obdobja;
40. meni, da bo pregled vseh vidikov odhodkov in prihodkov EU, načrtovan za leto 2008, resnična prilož-
nost za podrobnejšo analizo, kako so javna finančna sredstva porabljena; opozarja, da bo Parlament obupoštevanju svojih pravic in institucionalnih prristojnosti moral sodelovati pri vseh spremembah na tempodročju; poudarja, da bo le celovita ponovna ocena prihodkov, zlasti uvedba sistema dejanskih lastnih sred-
stev, in odhodkov, zlasti uvedba sofinanciranja neposrednih plačil v kmetijstvu in prehod na politiko razvoja
podeželja, EU omogočila „preurediti sistem“, da se bo lahko soočila z izzivi hitro spreminjajočega se sveta;
pričakuje poročilo o reformi sistema lastnih sredstev, da bi postal preglednejši, naprednejši in pravičnejši;
Evropsko upravljanje: človeški viri in finančna sredstva za leto 2007
41. poudarja, da je proračunski postopek za leto 2007 prava priložnost za prilagoditev in spodbuda za
opredeljevanje prednostnih nalog; meni, da je letni proračunski postopek lahko sredstvo, s katerim bo Parla-
ment uveljavil svoje prioritete v potekajočih zakonodajnih postopkih in predvsem pri vzpostavitvi večletnih
programov v povezavi z novim večletnim finančnim okvirom;
42. poudarja, da mora Odbor za proračun glede na izid pogajanj o prihodnjem večletnem finančnem
okviru zagotoviti izvajanje novih določb in kvalitativnih reform iz novega medinstitucionalnega sporazuma
v proračunu za leto 2007;7.12.2006 C 297 E/362 Uradni list Evropske unije
Četrtek, 18. maj 2006SL
43. znova poudarja, da bo širjenje agencij, ki smo mu bili priča v zadnjih desetih letih, nedvomno
neugodno vplivalo na financiranje operativnih programov; ocenjuje, da je pri decentraliziranih agencijah
nujno potreben pristop, temelječ na učinkoviti porabi sredstev, ne na centraliziranih dejavnostih;
44. je seznanjen z dejstvom, da namerava Komisija zahtevati 890 dodatnih delovnih mest (od tega 250
povezanih s pristopom Bolgarije in Romunije) zaradi povečanega obsega dela po širitvi; vztraja pri tem, da
mora biti ta zahteva v predhodnem predlogu proračuna dobro utemeljena, zlasti kar zadeva nova delovna
mesta, dodeljena novim programom;
45. je seznanjen z zahtevo Sveta za varčevanje pri upravnih stroških; je pripravljen sodelovati s Svetom pri
iskanju vzvodov, kako zagotoviti učinkovito porabo sredstev v programih Skupnosti, kot je poudaril že v
smernicah o proračunu za leto 2007;
46. pozdravlja prizadevanje Komisije za prerazporeditev uslužbencev v oddelkih in med njimi, da bodo
tako viri bolje izkoriščeni; poziva Komisijo, naj pred predstavitvijo predhodnega predloga proračunapozorno oceni nadaljnje možnosti za prerazporeditev, saj bo tako mogoče zmanjšati število na novo zapo-
slenih uslužbencev; poziva Komisijo, naj zagotovi, da bo EPSO lahko omogočil zaposlovanje uslužbencev,
predvideno ob širitvi leta 2007;
47. je seznanjen s tem, da se bodo institucije EU posvetovale o oblikovanju zakonodajnega programa za
leto 2007; vztraja, da je treba sporazum o tem programu doseči decembra 2006, ker se bo takrat končaltudi proračunski postopek za leto 2007;
48. je seznanjen z mnenji Odbora za zunanje zadeve, Odbora za razvoj in Odbora za mednarodno trgo-
vino; pozdravlja prispevek teh mnenj glede zunanjih vidikov proračunskega postopka za leto 2007; dodaja,da bodo glavne teme teh mnenj obravnavane med proračunskim postopkom;
*
* *
49. naroči svojemu predsedniku, naj to resolucijo posreduje Svetu, Komisiji in Računskemu sodišču.
P6_TA(2006)0222
Naravne nesreče —Kmetijski vidiki
Resolucija Evropskega parlamenta o naravnih nesrečah (požarih, sušah in poplavah) —Kmetijski
vidiki (2005/2195(INI))
Evropski parlament,
—ob upoštevanju svojih resolucij z dne 5. septembra 2002 o katastrofalnih poplavah v Srednji Evropi (1),
z dne 13. januarja 2005 o izidu Konference o spremembi podnebja v Buenos Airesu (2), z dne 14. aprila
2005 o suši na Portugalskem (3), z dne 12. maja 2005 o suši v Španiji (4) in z dne 8. septembra 2005 o
naravnih nesrečah (požarih in poplavah) to poletje v Evropi (5),7.12.2006 C 297 E/363 Uradni list Evropske unije
Četrtek, 18. maj 2006SL
(1) UL C 272 E, 13.11.2003, str. 471.
(2) UL C 247 E, 6.10.2005, str. 144.
(3) UL C 33 E, 9.2.2006, str. 599.
(4) UL C 92 E, 20.4.2006, str. 414.
(5) Sprejeta besedila, P6_TA(2005)0334.